เป็นร้านที่ดีร้านนึง เหมาะจะมากินกับเพื่อนฝูง อย่างไรก็ตาม ร้านนี้จะมี 2 โซน ซึ่งแปลกว่าถ้าเป็นโซนแรก(โซนที่อยู่ใกล้รถไฟใต้ดินมากกว่า) จะบริการสู้อีกโซนนึงไม่ได้ เหมือนได้รับการใส่ใจน้อยกว่าเล็กน้อย

รสชาดอาหารถือว่าโอเค เป็นอาหารไทยก็มี ฝรั่งก็มี ฟิวชั่นกันอีรุงตุงนังพอสมควร แต่ใครจะสนใจถ้ารสชาดโอเค

จุดตายอีกเรื่องคือการเสิร์ฟเบียร์ด้วยแก้วเย็นจัด แช่ช่องแข็งมา มีน้ำแข็ง(ปั๋ง)อยู่ก้นแก้ว ได้ใจผมไป

บรรยากาศก็เตรียมใจ คนเยอะๆ แน่นๆ ดูมั่วๆหน่อย ให้ฟีลมั่วๆดี ก็เตรียมใจไปเจอร้านแบบนั้นถ้าจะไปกินร้านนี้

ราคาสมเหตุผล ไม่แพง รับได้อยู่แล้ว มีทั้งจานเดียวราคาทั่วๆไป และจานเอามากินแชร์ เอาตังค์ไปไม่เกิน 300 บาท(แต่ถ้า drink เยอะอันนั้นอีกเรื่อง)

ให้ 4 ดาวเพราะรู้สึกสมเหตุผล และค่อนข้างใส่ใจลูกค้าดี(ยังไม่ได้อธิบาย คือไปถึงก็มีถั่วมาให้กินเล่น พอเก็บเงินก็มีน้ำชา(ซึ่งเบาบางมาก)ร้อนๆมาให้กินเพื่อหายเมากัน) มันก็เลย "กินแล้วสุขใจ อยากมาซ้ำ"

อันนี้ปาเต๊ะสาขาปากทางลาดพร้าวนะ อย่าสับสนกับสาขาอื่น รสชาด บริการ ไม่จำเป็นต้องเหมือนกันเสมอไป คุณภาพคุมยากกว่าที่คุณคิด(หรือไม่ก็ยากแบบที่คุณคิดนั่นแหละ)

